Document ID: 32009R1269

KOMISJONI MÄÄRUS (EL) nr 1269/2009,
21. detsember 2009,
millega muudetakse määrust (EÜ) nr 243/2007 seoses söödalisandi miinimumsisaldusega nuumsigade söödas
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
ning arvestades järgmist:
(1)
Komisjoni määrusega (EÜ) nr 243/2007 (2) lubati kümne aasta jooksul kasutada Aspergillus niger’ist (CBS 101 672) saadud ensüümpreparaati 3-fütaasi kasutada zootehniliste lisandite kategooriasse kuuluva söödalisandina võõrutatud põrsaste, nuumsigade ja broilerkanade söödas.
(2)
Kooskõlas määruse (EÜ) nr 1831/2003 artikli 13 lõikega 3 on ensüümpreparaadi loa omanik BASF SE esitanud taotluse, milles tehakse ettepanek muuta nuumsigu käsitleva loa tingimusi ja vähendada lisandi miinimumsisaldust söödas. Taotlusele olid lisatud asjakohased muutmistaotlust tõendavad andmed.
(3)
Toiduohutusamet teatas oma 7. juuli 2009. aasta arvamuses, et on piisavalt tõendeid Aspergillus niger’ist (CBS 101 672) saadud ensüümpreparaadi 3-fütaasi tõhususe kohta nuumsigade puhul ka väiksema miinimumsisalduse (100 FTU ühe kilogrammi täissööda kohta) korral (3).
(4)
Seepärast tuleks määrust (EÜ) nr 243/2007 vastavalt muuta.
(5)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 243/2007 lisa seitsmendas veerus „Miinimumsisaldus” asendatakse märge „280 FTU” märkega „100 FTU (4)”.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. detsember 2009

Labels: 17
6